Vinkovci, 27.10.2014.

Drvna industrija SPAČVA dioničko društvo

Duga 181, Vinkovci, Hrvatska

Redovna dionica: SPVA-R-A HRSPVARA0007

Uvrštena na Redovito tržište Zagrebačke burze

Obavijest sukladno Zakonu o tržištu kapitala

Sukladno odredbi članka 373. stavak 4. Zakona o tržištu kapitala (Narodne novine br. 88/08, 146/08, 74/09 i 54/13), društvo Drvna industrija SPAČVA dioničko društvo, Vinkovci, Duga 181, OIB: 02046778584 („Izdavatelj“) ovim putem objavljuje

**OBAVIJEST O NAČINU OBJAVE PROSPEKTA UVRŠTENJA**

**NOVIH REDOVNIH DIONICA DRUŠTVA SPAČVA D.D.**

**U REDOVITO TRŽIŠTE ZAGREBAČKE BURZE**

Dana 15. listopada 2014. godine Hrvatska agencija za nadzor financijskih usluga donijela je rješenje, klasa: UP/I-451-04/14-12/3, Ur.broj:326-01-770-772-14-9, kojim se Izdavatelju odobrava prospekt uvrštenja 3.500.000 redovnih dionica na ime, u nematerijaliziranom obliku, pojedinačne nominalne vrijednosti 20,00 kuna,ukupne nominalne vrijednosti 70.000.000,00 kuna na uređeno tržište („Prospekt“).

Predmet uvrštenja u Redovito tržište Zagrebačke burze d.d. je 3.500.000 novih redovnih dionica Izdavatelja, u nematerijaliziranom obliku, pojedinačne nominalne vrijednosti 20,00 kuna („Nove dionice“) koje su izdane temeljem odluke Glavne skupštine Izdavatelja o povećanju temeljnog kapitala ulozima u novcu uz isključenje prava prvenstva postojećih dioničara od 11. lipnja 2013. godine.

Nove dionice će se uvrstiti u Redovito tržište Zagrebačke burze po odobrenju uvrštenja od strane Zagrebačke burze d.d.

Prospekt je objavljen 24. listopada 2014.godine i dostupan je javnosti:

- u elektroničnom obliku na internetskim stranicama Izdavatelja na adresi *http://www.spacva.hr/wp-content/uploads/2014/08/SPC\_prospekt\_final\_061014.pdf* u razdoblju od godine dana od uvrštenja Novih dionica u Redovito tržište Zagrebačke burze;

- u tiskanom obliku, besplatno stavljen javnosti na raspolaganje na sljedećoj adresi:

SPAČVA d.d., Služba ljudskih potencijala i pravnih poslova, Duga 181,Vinkovci, Hrvatska u razdoblju od godine dana od uvrštenja Novih dionica u Redovito tržište Zagrebačke burze.

Spačva d.d.

tel 032 616 730

fax 032 303 429

e-mail: spacva@spacva.hr

web: [www.spacva.hr](http://www.spacva.hr)